
“_____”_________2005.a. nr _____

Narva Linnavolikogu 27.01.1999.a. määrusega

Nr 80/39 kinnitatud “Narva linnas peremeheta ehitise 
hõivamise korda” muudatuste sisseviimine

Vastavalt Kohaliku omavalitsuse korralduse seaduse (RTI 1993, 37, 558; 1999, 82, 755; 2000, 51, 322; 2001, 82, 489; 100, 642; 2002, 29, 174; 36, 220; 50, 313; 53, 336; 58, 362; 61, 375; 63, 387; 64, 390 и 393; 68, 407; 82, 480; 96, 565; 99, 579; 2003, 1, 1; 4, 22; 23, 141; 88, 588; 2004, 41, 277; 56, 399; 81, 542) § 22 lõike 1 punktile 6, 


Linnavolikogu  m ä ä r a b:


1. Viia Narva Linnavolikogu  27.01.1999.a. määrusega  nr 80/39 kinnitatud “Narva linnas peremeheta ehitise hõivamise korda”  järgmised muudatused:


1.1.  Sõnastada punkti 6 uues redaktsioonis: “Kui ehitise füüsilisest isikust omaniku viibimiskoht ei ole teada ning ta ei ole teatanud omandist loobumisest, tunnistatakse ta teadmata kadunuks tsiviilseadustiku üldosa seaduse paragrahvi 17 järgi”.

1.2. Sõnastada punkti 7 uues redaktsioonis: ”Ehitise omanike kindlakstegemisel on määravaks Riikliku Ehitisregistri, kohaliku omavalitsuse õiendid, teised dokumendid ja tunnistajate ütlused”.

1.3. Asendada punktides 8, 9 ja 11 sõna “Linnavaraamet” sõnadega “Linnavara- ja Majandusamet”.

1.4. Asendada punktides 9 ja 10 sõnad “Riigi Teataja Lisa” sõnadega”Ametlikud Teadaanded”.

1.5. Asendada punkti 11 viimases lauses sõna “tuvastamiseks” sõnaga ”tunnistamiseks”.

1.6. Asendada punktis 13 sõna “Hooneregistrisse” sõnadega “Riikliku Ehitisregistrisse”. 
2. Määrus jõustub seadusega ettenähtud korras.

Mihhail Stalnuhhin

Esimees

ÕIEND

1. Seoses Eesti Vabariigi õigusaktides tehtud muudatustega tuleb “Narva linnas peremeheta ehitise hõivamise korra” punktidesse 6, 9 ja 10 sisse viia vastavad muudatused.

2. Alates 31.12.2003.a. on Hooneregister ümber korraldatud Riiklikuks Ehitisregistriks ja seoses sellega tuleb teha muudatused Korra punktides 7 ja 13.

3. Seoses Narva Linnavalitsuse Linnavaraameti ja Linnamajandusameti ühendamisega alates 01.12.2003.a. on moodustatud Linnavara- ja Majandusamet. Seoses sellega tekkis vajadus sisse viia Peremeheta ehitise hõivamise korra punktidesse 8, 9 ja 11 vastavasisulised muudatused.

Arkadi Nikolajev

Kommunaalmajandusosakonna juhataja

Direktori ülesannetes

Narva linnas peremeheta ehitise hõivamise 

K O R D

1.  ÜLDSÄTTED

1.  Käesolev Kord reguleerib hoone ja rajatise kui peremeheta ehitise (edaspidi ehitis) hõivamist Narva linna haldusterritooriumil asjaõigusseaduse rakendamise seaduse paragrahvi 13 lõike 2 alusel. Käesolev kord ei laiene õigusliku aluseta püstitatud ehitisele. 

2.  Käesoleva korra alusel saab hõivata vallasasjaks olevat ehitist.

3.  Ehitis on peremeheta, kui ehitise omanik on lõpetanud ehitise valduse omandist loobumise tahtega vastavalt asjaõigusseaduse paragrahvi 96 lõikele 3.
4.  Omanik on lõpetanud ehitise valduse, kui ta on loobunud tegelikust võimust asja üle. Valduse lõppemise üle otsustatakse asjaolude alusel vastavalt asjaõigusseaduse paragrahvile 39.
5.  Ehitise omandist loobumise tahte olemasolu eeldatakse, kui ehitise omanik on väljendanud omandist loobumist või kui ehitise omanik ei ole teada.

6.  Kui ehitise füüsilisest isikust omanik või tema asukoht ei ole teada ning ta ei ole teatanud omandist loobumisest, tunnistatakse ta teadmata kadunuks tsiviilseadustiku üldosa seaduse paragrahvi 27 järgi.

7.  Ehitise omanike kindlakstegemisel on määravaks hooneregistri, ehitusregistri ja kohaliku omavalitsuse õiendid, teised dokumendid ja tunnistajate ütlused.

II.  HÕIVAMISE KORRALDAMINE
8.  Linnavaraameti ettepaneku järgi kehtestab ehituse peremehetuse Linnavalitsus, kes ehituse  valdaja  puudumisel  annab  hooldaja  õigused ja  kohustused  üle Linnavaraametile. Hooldaja võtab ehitise arvele  ja teostab selle hindamise. 

9. Pärast ehitise arvelevõtmist avaldab Linnavaraamet Riigi Teataja Lisas ja kohalikus ajalehes, milline avaldab kohaliku omavalitsuse ametlikke teateid, teate hõivatava ehitise kohta.

10.  Teade peab sisaldama

10.1  hõivatava ehitise asukohta  ja aadressi;

10.2  andmeid viimase teadaoleva omaniku kohta;

10.3  üleskutset esitada vastuväiteid ehitise peremehetuse või selle hõivamise kohta teates märgitud tähtpäevaks;

10.4  vastuväidete esitamise aadressi.

Vastuväidete esitamise tähtaeg ei või olla lühem kui kaks kuud ja tähtaja kulgemine algab teate Riigi Teataja Lisas ilmumise päevast. 

11. Käesoleva korra alusel Linnavaraameti poolt kogutud dokumendid ehitise peremehetuse tunnistamiseks esitab linnavolikogule linnavalitsus. Linnavolikogu vaatab läbi esitatud dokumendid ja võtab vastu otsuse ehitise peremehetuse tuvastamiseks.

12.  Kui riigivaraseaduse paragrahvi 4 lõikes 1 nimetatud riigivara valitseja esitab käesoleva korra punktis 10 nimetatud vastuväiteid ja Vabariigi Valitsus otsustab tema taotluse alusel, et ehitis on vajalik riigivõimu teostamise otstarbeks, hõivab peremehetuks tunnistatud ehitise Vabariigi Valitsuse poolt määratud riigivara valitseja. Sel juhul tasub hõivaja linnavalitsusele käesoleva korra punktides 7, 8, 9, 12 nimetatud toimingu teostamisega seotud kulud.

13.  Linnavalitsuse korraldus ehitise valdusse andmise kohta, ehitise ülevõtmise akt ja Linnavolikogu otsus on aluseks ehitise omaniku kandmiseks Hooneregistrisse.
